         R O M Â N I A

JUDEŢUL HUNEDOARA 

   MUNICIPIUL  BRAD

           P R I M A R

    Nr. 25/11829/18.02.2021

R E F E R A T  D E   A P R O B A R E
privind repartizarea locuinței nr. 20 din blocul 1B situat în municipiul  

Brad, strada Libertăţii, județul Hunedoara


Locuința nr. 20 din blocul 1B situat în municipiul Brad, strada Libertății, județul Hunedoara a fost deținută cu chirie de către doamna Lungu Eugenia Cristina în baza Contractului de închiriere nr. 42/08.02.2000. 


Doamna Lungu Eugenia Cristina a părăsit locuința în cursul anului 2019 acumulând restanțe la plata chiriei și a taxelor comune. Prin Sentința Civilă nr. 158/2020, definitivă și executorie, s-a dispus evacuarea pârâtei din imobil și recuperarea debitelor însemnând chirie restantă și penalități.


În Procesul verbal numărul 14060/20.01.2021 s-a consemnat de către o comisie din partea Primăriei Brad evacuarea dispusă prin Sentința Civilă, respectiv înlocuirea butucului de yală și sigilarea ușii de la exterior în condițiile părăsirii locuinței de către doamna Lungu Eugenia Cristina.
Astfel, am iniţiat prezentul proiect de hotărâre prin care am propus repartizarea locuinței nr. 20 din blocul 1B situat în municipiul Brad, strada Libertăţii, județul Hunedoara.


Menționez că această locuință este compusă din 2 camere (21,47 mp.) și baie (2,04 mp.), în  suprafață totală de 23,51 mp.. Locuința nu dispune de spațiu pentru gătit (bucătărie).

Întrucât există mai multe cereri depuse la Primăria Municipiului Brad pentru repartizarea unei locuinţe, las la latitudinea Comisiei sociale din cadrul Consiliului Local Brad  să facă propuneri în acest sens.
În contextul celor de mai sus propun plenului Consiliului Local Brad dezbaterea proiectului de hotărâre în forma prezentată.

 Invoc în susţinerea propunerii mele  prevederile Capitolului V Secţiunea 1 şi Secţiunea a 2 - a din Noul Cod Civil, republicat cu modificările și completările ulterioare şi ale art. 1 din H. G. nr. 310/2007 pentru actualizarea tarifului lunar al chiriei (lei/mp) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ – teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonome.

